121 studente vas ná betoging by KZN-kollege - Maroela Media
Polisielede in KwaZulu-Natal het Woensdag 121 studente in hegtenis geneem nadat gewelddadige betogings op die Richtek-kampus van die Kollege vir Tegniese Beroepsonderwys en Opleiding (TVET) in Richardsbaai uitgebreek het.
Kol. Jay Naicker, polisiewoordvoerder, het gesê die studente het in die vroeë oggendure begin betoog en finansiële bystand geëis. “Hulle het kampuseiendom beskadig en vullisdromme aan die brand gesteek,” het hy gesê.
Polisielede van Richardsbaai en die polisie se openbare orde-eenheid is ingeroep. Volgens Naicker het die studente nie ag geslaan op waarskuwings van die polisie nie en ŉ waterkanon is gebruik om die skare uitmekaar te dryf. Die polisie is steeds op die toneel om die situasie te monitor.
Naicker het gesê die studente wat in hegtenis geneem is, sal binnekort in die Empangeni-landdroshof verskyn.
Die kollege kon nie telefonies vir kommentaar bereik word nie.
Die Zululand Observer het berig dat die kampus vir die res van die week gesluit is. Studente is die kampus verbied, tensy hulle deur hul ouers vergesel word. Die kollege-bestuur sal glo binnekort met die ouers vergader.
Die skuldiges moet voor die voet geskors word OF hulle moet in hulle vrye tyd help herstelwerk doen!!
So tipies AFRIKA manewales….ai siestog die arme goed…
Wanneer gaan hulle die konsep “jy skuld my” uit hulle koppe kry? Die wêreld skuld hulle NIKS! Gaan werk vir die finansiering, of jy kan nie studeer nie. Maar, die ANC mask mos allerlei beloftes wat hulle nie uotvoer nie.